My God-Given Right

My God-Given Right je pätnásty štúdiový album nemeckej power metalovej kapely Helloween, vydaný 29. mája 2015 prostredníctvom vydavateľstva Nuclear Blast Records. Album bol nahrávaný v rokoch 2014 až 2015 na španielskom Tenerife. 

Jedná sa o prvý album vydaný vydavateľstvom Nuclear Blast Records, a siedmy v rade produkovaný Charlim Bauerfeindom.

 Pozadie 
Po vydaní albumu Straight Out of Hell v roku 2013 sa Helloween začal pripravovať na ďalšiu kapitolu svojej tvorby. V tom čase už kapela fungovala v stabilnej zostave: Andi Deris, Michael Weikath, Sascha Gerstner, Markus Grosskopf a Daniel Löble. .

Prípravy na nový album sa začali už počas turné k Straight Out of Hell, keď kapela začala zbierať nápady a hudobné motívy, ktoré by mohli tvoriť základ ďalšieho projektu. V rozhovoroch Deris aj Weikath viackrát spomenuli, že chceli vytvoriť album s „pozitívnou energiou“ a návratom k melodickejším koreňom kapely. Názov My God-Given Right podľa nich symbolizoval slobodu človeka byť sám sebou a stáť si za svojím presvedčením.

Po dvoch desaťročiach častých experimentov a rôznych štýlových odbočiek sa kapela rozhodla zamerať na návrat k priamočiarejšej a melódii bližšej power metalu, ktorá ich preslávila na prelome 80. a 90. rokov 20. storočia. Cieľom však nebolo napodobniť Keeper of the Seven Keys éru, ale preniesť jej ducha do súčasného zvuku a modernej produkcie. 

Nahrávanie prebiehalo v roku 2014 v Mi Sueño Studios na Tenerife, ktoré vlastní spevák Andi Deris, a v štúdiu H.O.M.E. Studios v Hamburgu. Produkcie sa opäť ujal dlhoročný spolupracovník Charlie Bauerfeind, ktorý s kapelou pracoval už od roku 2000 a mal výrazný vplyv na zvuk ich novodobých albumov. 

Názov albumu vznikol spontánne počas nahrávania. Podľa Andiho Derisa vychádza z myšlienky, že každý človek má „bohom dané právo“ byť slobodný v rozhodnutiach, vierach aj postojoch. Téma sa odzrkadľuje aj v obale albumu, ktorý zobrazuje zamrznutý svet s ikonickým „pumpkin“ symbolom Helloweenu. Obal ma taktiež vyjadrovať metaforu pre odvahu a nádej pretrvávajúcu aj v chladnej, nehostinnej dobe.

 Zoznam skladieb 

 Personál 

Helloween:

 Andi Deris - spev
 Michael Weikath - gitara
 Sascha Gerstner - gitara
 Markus Grosskopf - basgitara
 Daniel Löble - bicie

Ostatní personál:

 Charlie Bauerfeind - produkcia
 Thomas Geiger - úprava
 Martin Häusler - fotografia
 Marcos Moura - ilustrácia

 Referencie 

 Externé odkazy 

 Oficiálna stránka skupiny

Kategória:Albumy Helloween
Kategória:Hudobné albumy z 2015